钦定古今图书集成/明伦汇编/闺媛典/第084卷 > 罗拱明妻何氏
## 钦定古今图书集成/明伦汇编/闺媛典/第084卷 > 罗拱明妻何氏

按《内江县志》：“何氏，滇宪绍克公女，庠生罗拱明妻。幼
读书，晓文理，随父自滇归。一日谓父曰：‘父年老，子侄
疏于省问，何也？缠足非人所为，请止之’。及适罗晨起
省姑毕，即诵《金刚经》一卷。治家严肃，衣裙皆用青布，
举家怪异之。甲申献贼入川，何欲死以免夫累，姑坚
止之。后贼众过内江，拱明行侦，为贼所获，何次晨即”
投江死。衣白有蓝，织“死”字数十，举家哀恸，厚葬焉。